Asentel-a d taynirawt n taddart n Ilaḥluten, i d-yezgan di tɣiwant n friqat, d taddart-iw, tetwassen s yiwet n twacult tamrabeḍt yellan deg-s d tawacult Laḥlu i d-yekkan seg yiwen n jedd iwumi qqaren “Ḥmed Laḥlu” i d-yekkan seg “Tjediwt n Ccerfa”, d ayen ur d nelli ara uqbel deg taddart n leqbayel, nezmer ad asen-semmi taxelliǧt n Ilaḥluten, deg tezrawt-agi-inu gelmeɣ-d s telqay taddart-a, anda id tezga d wayen id as-d-yezzin deg ukkuẓet n teɣmar, ayen ara ad naf di twennadṭ, kra seg umezruy n taddart d yimezdaɣ-is alaḥsab n wayen id aɣ dyules “Laḥlu Muḥ Ameqqran” ɣef tlallit d laɛmara n taddart, gelmɣ-d deg lebni n yixxamen d tsegda n taddart, tajmaɛt n taddart, gelmeɣ-d tudert n imezdaɣ di yal taɣult, deg yidles, deg tdamsa, rniɣ bedreɣ-d lexṣaṣat n imezdaɣ n taddart, deg ugemmuḍ n taggara nufa-d d acu n umgired yellan gar taddart n Ilaḥluten d temnaḍin nniḍen n tmurt n leqbayel.